Han ble universitetslektor i klinisk psykologi ved Universitetet i Oslo i 1964, dosent (1969) og professor ((1970–1998) på universitetets psykologiske institutt på Blindern i Oslo. Han var bestyrer av Psykologisk institutt 1973–74, og måtte sammen med kolleger takle Grosaken, til og med på TV. Som pensjonist tilhørte Braaten fra 1998 et kontorfellesskap ved Institutt for funksjonell psykoterapi i Oslo, under ledelse av psykiateren Gunnar Cramer, der han tilbød individualterapi, parterapi, singelterapi og gruppeterapi. I ca. 10 år holdt han også utviklingsgrupper for ledere i næringslivet og ellers, sammen med siviløkonom Knut Isachsen.